J E G Y Z Ő K Ö N Y V

Készült: Balatonakali község Önkormányzata Képviselőtestületének 2026. június 26-án (pénteken) 1006 órai kezdettel megtartott nyilvános üléséről.

Helyszín: Tihanyi Közös Önkormányzati Hivatal Balatonakali Kirendeltsége, Balatonakali, Kossuth L. u. 45.

Jelen vannak:
 Tóth László


alpolgármester



 Dr. Palásthy Julianna

képviselő




 Horváth Anett

képviselő

Meghívott:

 Dr. Szabó Sándor 

kirendeltségvezető




 Meretei Anikó

igazgatási ügyintéző




 Tilesch Attila 

AKALI TV
Tóth László alpolgármester: Tisztelettel köszönti a Képviselőtestületi tagokat és az ülésen megjelenteket. Megállapítja, hogy jelen van 3 fő képviselő, a Képviselőtestület határozatképes. Koncz Imre polgármester a nyári szabadságát tölti, Czaun Zsolt képviselő munkahelyi elfoglaltsága miatt kimentését kérte a mai ülésről. Dr. Palásthy Julianna képviselőt jegyzőkönyv hitelesítőnek javasolja.

Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi határozatot:

103/2026. (VI. 26.) határozat

Balatonakali község Önkormányzatának Képviselőtestülete a 2026. június 26-i nyilvános ülésének jegyzőkönyv hitelesítőjéül dr. Palásthy Julianna képviselőt választja meg.

Határidő:     azonnal

Felelős:       polgármester

Tóth László alpolgármester: Ismerteti a napirendi pontokat.
Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi határozatot:

104/2026. (VI. 26.) határozat

Balatonakali község Önkormányzatának Képviselőtestülete a 2026. június 26-i nyilvános ülésén az alábbi napirendi pontokat tárgyalja:
N A P I R E N D:
1.) Az óvoda működéséről beszámoló

     Előadó: alpolgármester

2.) Az óvoda konyha működésének értékelése, beszámoló 

     Előadó: alpolgármester

3.) A háziorvos, a védőnő és a fogorvos beszámolója

     Előadó: alpolgármester

4.) A „Balatonakaliért” Közalapítvány tevékenységéről és az AKALI TV működéséről beszámoló 

     Előadó: alpolgármester

5.) A Balatonakali Sportegyesület és a „Body” szakosztály beszámolója

     Előadó: alpolgármester

6.) Beszámoló a Tihanyi Közös Önkormányzati Hivatal  2025. évi munkájáról

      Előadó: alpolgármester 

7.) A partnerségi egyeztetés szabályairól szóló rendelet módosítása

      Előadó: alpolgármester

1) Az óvoda működéséről beszámoló


     Előadó: alpolgármester

Tóth László alpolgármester: Heinrich Andrea óvodaigazgató készítette a beszámolót. Rendkívül szakmai jellegű a beszámoló, pedagógiai folyamatokat mutat be, a kitűzött célokról, tervekről, ezek megvalósulásáról szól és az eredményeket elemzi. 
A személyiség és közösségfejlesztés ponton belül az intézmény jellemző adataiban található egy-két érdekes információ. A beiratkozást gyerekek száma 16 ill. 17 fő volt az idei tanévben. Említi az SNI-s, a hátrányos helyzetű, többgyermekes családok gyermekei, egyedül nevelő szülők gyermekei, illetve a tartós beteg és fogyatékos gyermekek létszámát is. Erősségként megemlíti a beszámoló, hogy kisebb közösségként, családias hangulatban telnek mindennapjaik. A közösségi tevékenységekről ugyancsak táblázatos felsorolás van. Szülők bevonásával bonyolítottak le programokat, tematikus programokat, nyitott napot is tartottak a leendő óvodásoknak három alkalommal, csoporttal együtt szervezett családi kirándulásokat két alkalommal szerveztek. 
Az intézményben folyó pedagógiai munkával összefüggő eredményeket is taglal a beszámoló újabb táblázatok keretében. Itt találhatók a beiskolázási adatok, a beiratkozott 16 gyermek kö-zül 6 tanköteles korú, ők szeptembertől elkezdik az iskolát. Ezekben a táblázatokban található a felzárkóztató foglalkozásokon részt vevő gyermekek száma, aránya. Az intézmény kulcsfeladatainak értékelésében szinte minden ponton 100 %-osan teljesít az óvodánk. Ugyancsak ez tapasztalható a belső kapcsolatok, együttműködés, kommunikáció területén. Az intézmény külső kapcsolatairól is van szó, a pedagógiai működés feltételeiről, a tárgyi és humán szükségletekről. A tárgyi szükségleteknél megemlíti, hogy az óvoda saját költségvetéséből be tudták szerezni a konyhai eszközöket, balkonnövényeket, illetve a Balatonakali Gyermekekért Alapítvány műanyag kismotorokkal segítette munkájukat. A dolgozói létszám három fő: két óvodapedagógus, egy dajka, illetve nyáron egy megbízási szerződéses dajka dolgozik. Ezen kívül az SNI-s gyermekhez heti két alkalommal fejlesztőpedagógus is érkezik. Egy jól teljesítő, kiváló közösséggel rendelkező óvoda működik Balatonakaliban. Köszönöm az óvodai dolgozók odaadó munkáját!
Dr. Palásthy Julianna képviselő: Büszkék lehetünk az óvodára! Csodálatos körülmények között, természeti és felszereltségekkel együtt kiváló a kisgyerekek fejlesztésére és arra, hogy jól töltsék itt az idejüket. Alapítványunk szoros együttműködésben van az óvónővel, legyen szó akár kirándulás, akár esemény, program finanszírozásáról, tárgyi eszközök beszerzéséről, ebben az Alapítvány mindig ott van. Kutor Lajos bátyánknak ez volt a kedvenc korcsoportja, de ez természetesen nem azt jelenti, hogy mi csak ezt preferáljuk, de itt helyt állunk.
S ha már nálam van a szó – ez nem speciálisan óvodai –, nyitottunk egy új lehetőséget az idén, a tenisztábor mellett most egy újabb sportot, egy vízisportot szeretnénk, ha megismernének az akali gyerekek. Ezért az itt működő Litkey vitorlástáborban lefoglaltunk egy hetet, amikor teljes ellátással a vitorlázás örömeivel megismerkedhetnének a gyerekek. Erre van még helyünk. Szeretném, ha átgondolnák, hogy ez milyen lehetőség. Nem mondom, hogy ez luxus, de elvileg 120.000,-Ft ennek a tábornak a költséget, ezt teljes mértékben átvállalja az alapítvány az akali gyerekek részére. Kérem, hogy használják a lehetőséget! Korhatár nincs is. Az úszástudás az jó lenne, és nem a legkisebbeknek szól. Bátran jelentkezzenek! Éljenek a lehetőséggel!
Tóth László alpolgármester: Én is bíztatom a diákokat, hogy próbálkozzanak a vitorlázással! A beszámolót elfogadásra javaslom!

Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi határozatot:
105/2026. (VI. 26.) határozat

Balatonakali község Önkormányzatának Képviselőtestülete az óvoda működéséről szóló beszámolót elfogadja.
Határidő
 azonnal

Felelős:
 polgármester

2.) Az óvoda konyha működésének értékelése, beszámoló


     Előadó: alpolgármester

Tóth László alpolgármester: Kaszás József, az óvoda konyha üzemeltetője készítette a beszámolót. 2025. június 18-i beszámolója óta három hatósági szervtől kapott ellenőrzést, apróbb hiányosságokat találtak, amelyeket azonnal javított. Szankcióval, büntetéssel nem járt. Megemlíti a padozat problémáját, amit évek óta emleget, ebben kéri az önkormányzat segítségét. Tevékenységük változatlanul a közétkeztetés és a gyermekek ellátása. Házhoz szállítást és elviteles lehetőséget is biztosítanak. Hétfőtől-péntekig tudják megoldani az üzemeltetést. Egy szakács, egy konyhai kisegítő és ő maga dolgozik a csapatban. Csomagolásban bevált az egyszer használatos műanyag edényzet. 
Tavalyi évtől az akali lakosoknak kedvezményes menüárat biztosítanak. Az óvoda ellátása zökkenőmentesen működik, 16 gyermekre főznek, köztük van tojás- és tejérzékeny is. A környéken egyre jobb a megítélésük, dicsérik az ételeket és egyre több megrendelésük van. 
A beszámolót elfogadásra javaslom.
Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi határozatot:

106/2026. (VI. 26.) határozat

Balatonakali község Önkormányzatának Képviselőtestülete az óvoda konyha működéséről szóló beszámolót elfogadja.

Határidő
 azonnal

Felelős:
 polgármester

3.) A háziorvos, a védőnő és a fogorvos beszámolója

  
      Előadó: alpolgármester

Tóth László alpolgármester: Dr. Balla György háziorvos beszámolója az első része ennek az előterjesztésnek. A doktor úr leírta, hogy 2024-ben Edit nyugdíjazása miatt új asszisztens érkezett a praxisba, Németh Ágnes Petra, aki immár két éve dolgozik vele. Munkáját a betegek megelégedésére, nagy odaadással látja el. 
Fizikoterápiás rendelést működtet Balla Éva. 2025-ben fizikoterápiás rendelésen 1978-an vettek részt. A következő szakasz a védőnői feladatokról beszél, de ezt majd a védőnőnél! 
A doktor úr háziorvosi és központi ügyeletesi feladatai mellett 2023. óta a Veszprém Vármegyei Ellenőrző Szakfelügyelet főorvosaként is dolgozik. 2025-ben a betegforgalom 10.237 fő volt, ez napi átlagban 52-66 fő. Ambuláns betegellátás: 576 esetben történt. 
A praxisban szűrővizsgálatokat is rendszeresen végeznek. Kitér a magas vérnyomásos betegségek, a cukorbetegség és a mozgásszervi betegségek létszámos adataira. 
Megemlíti a házi segélynyújtó szolgálatot, ahol a gondozásra szoruló pácienseket otthon látják el, illetve a falugondnoki szolgálatot, ami a betegeket szállítja a szakrendelésre. 
Tesz egy kronológiai visszatekintést is a beszámoló: a körzet, ami a falunk mellett Aszófő, Balatonudvari és Örvényes településekből áll, 1996. július 14. óta működik, így idén lesz 30 éves a praxisa. Köszöni az önkormányzat együttműködő segítségét! Mi is köszönjük 30 éves munkáját, és Ágnesnek is az odaadó munkáját!
Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi határozatot:

107/2026. (VI. 26.) határozat

Balatonakali község Önkormányzatának Képviselőtestülete a háziorvos tevékenységéről szóló beszámolót elfogadja.
Határidő
 azonnal

Felelős:
 polgármester

Tóth László alpolgármester: A védőnői szolgálat beszámolóját Szentesiné Gergely Mária készítette. Ő a Pécselyi Védőnői szolgálat megbízottja. Balatonakali, Dörgicse, Vászoly, Pécsely és Balatonszőlős településeket látja el. A körzethez kettő óvoda tartozik, mindegyikkel jó a kapcsolata, rendszeresen látás- és hallásvizsgálatokat végez. A balatonakali kultúrházban havi egy alkalommal ringató foglalkozások kerülnek megrendezésre. A tanácsadási időpontokra is kitér, Balatonakaliban a hónap 3. szerdáján van tanácsadás. A beszámoló tartalmaz még létszámadatokat is. 
Köszönjük Szentesiné Gergely Mária munkáját is!
Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi határozatot:

108/2026. (VI. 26.) határozat

Balatonakali község Önkormányzatának Képviselőtestülete a védőnő tevékenységéről szóló beszámolót elfogadja.
Határidő
 azonnal

Felelős:
 polgármester

Tóth László alpolgármester: Dr. Hargitai Zsolt fogászati szakorvos beszámolója következik. Az összes megjelent beteg száma a tavalyi évben: 1458 volt. Ezen kívül rengeteg számadatot közöl különböző fogászati kezelésekről. Amit még megemlít, hogy a COVID járvány utáni fertőtlenítési protokoll továbbra is érvényben maradt, ezt azt jelenti, hogy minden beteg után szellőztetnek és fertőtlenítenek.
Két iskola van a területén, mindkettőben folyamatos szűrővizsgálatokat végez. A felnőtt betegek kezelése továbbra is telefonos egyeztetéssel történik, viszont a fogfájós, sürgős esetekben igyekszenek azonnal ellátni a betegeket. 
Felszerelését megfelelőnek említi. Kitér a felszerelések, eszközök felülvizsgálataira is, illetve megemlíti, hogy 2025. novemberében térdműtéten esett át a doktor úr, ebben az időszakban helyettesítő végezte a fogászati tevékenységet. Március közepétől a fogászati kezelőegység meghibásodott, így egy ideig Zánkán történt a balatonakali betegek ellátása. De köszöni az önkormányzat gyors intézkedését az új kezelőegység beszerzéséről, amit meg is kapott. Köszönöni a támogató közreműködést! 
Mi is köszönjük a doktor úr elmúlt évi munkáját, jó egészséget kívánunk hozzá a jövőben is, és köszönjük asszisztensének, Vikinek is a munkáját!
Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi határozatot:

109/2026. (VI. 26.) határozat

Balatonakali község Önkormányzatának Képviselőtestülete a fogorvos tevékenységéről szóló beszámolót elfogadja.
Határidő
 azonnal

Felelős:
 polgármester

4.) A „Balatonakaliért” Közalapítvány tevékenységéről és az AKALI TV működéséről beszámoló


    Előadó: alpolgármester

Tóth László alpolgármester: Törő Balázs, a kuratórium elnöke készítette a beszámolót. A közalapítvány működéséhez elengedhetetlen támogatást az önkormányzat biztosítja. A beszámoló kitér a bankszámla egyenlegére, illetve az adó 1 %-ára, amiből 519.034,-Ft folyt be. Egy remek időszakon vannak túl: az augusztusi zsíroskenyér partit a Bringakali területén sikerült megvalósítani; kegyes volt velük az őszi időjárás, szépszámú, lelkes társaság a balatonakali Sági-erdőn átkelve ért el a Csorsza-rétre. 
Szomszédolásukat, amely pünkösd környékén szokott megvalósulni, ezúttal ötvözték a tavaszi túrával, a Fövenyesi strandra mentek, ahol Udvari település szomszédságát élvezték. Sajnos Udvariból csak egy maroknyi társaság érkezett, viszont számos akali oda kirándulóval egy remek délutánt töltöttek el. 
Köszöni a kuratóriumi társainak a munkáját, illetve az összes önkéntes és támogató munkáját, illetve köszöni Tilesch Attila AKALI TV-ben való munkáját! 
Én is köszönöm ennek a lelkes csapatnak a folyamatos munkáját!
Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi határozatot:

110/2026. (VI. 26.) határozat

Balatonakali község Önkormányzatának Képviselőtestülete a „Balatonakaliért” Közalapítvány tevékenységéről szóló beszámolót elfogadja.

Határidő
 azonnal

Felelős:
 polgármester

Tóth László alpolgármester: A következő beszámoló az AKALI TV beszámolója. Az AKALI TV adásai rendben lezajlottak, a képújságban általában 25-40 oldal pörög, alatta pedig szöveges hírek jelennek meg. Műsorokban Balatonakali minden eseményéről, rendezvényéről láthatnak beszámolókat. Helyi történéseken kívül sok magazin, dokumentum- és kisjátékfilm is helyet kap az AKALI TV műsorában. 
Nyilvános ülések és közmeghallgatás mellett két alkalommal a polgármesterrel való beszélgetést is programra tűzött. Az év elején a tíz éve, napi 24 órában működő adáslebonyolító gép tönkrement, köszöni a képviselőtestület rendkívüli támogatását az új gép beszerzéséhez, amely már működik is. Az elmúlt évben is sok régi felvételt digitalizált, jövőre is folytatni kívánja ezt. Köszönetet mond Vári-Kovács Katalinnak a rendszeres önzetlen, segítő tevékenységéért a szövegek felmondásában, amit tizenkilenc éve folytat. 
Mi is köszönjük az Attilának és a Katalinnak a munkáját!
Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi határozatot:

111/2026. (VI. 26.) határozat

Balatonakali község Önkormányzatának Képviselőtestülete az AKALI TV működéséről szóló beszámolót elfogadja.

Határidő
 azonnal

Felelős:
 polgármester

5.) A Balatonakali Sportegyesület és a ”Body” szakosztály beszámolója


  
      Előadó: alpolgármester

Tóth László alpolgármester: Fontos változás történt az egyesület életében, Törő Gyula elnök magánéleti okokból lemondott, így teljesen új vezetőséget kellet alakítaniuk, úgy érzem, hogy nagyon jó és erős vezetősége lett a sportegyesületnek Tóth Gyula elnök, Törő Balázs alelnök, Horváth Anett titkár, Tóth Olivér és Horváth Géza elnökségi tagok, Krajcz János, Simon István és Horváth Imre felügyelőbizottsági tagok. 
A 2025/26-os évet a vármegye kupával kezdték, a bajnoksági mérkőzéseket ősszel pályafelújítás miatt idegenben játszották, sajnos ez meg is látszott a teljesítményen, a 13 mérkőzésből csak 4 győzelmet sikerült aratniuk, és 2 döntetlennel és 7 vereséggel, 14 ponttal kullogtak a mezőny végén, de tavasszal megtáltosodott a csapat, és a 13 mérkőzésből 10-et megnyertünk, 1 döntetlent és 2 vereséget szenvedtünk. Így a középmezőnyben végzett Balatonakali csapata. Ez a kezdeti nehézségekhez képest egy nagyon jó eredmény, reméljük, ugyanígy fogják folytatni a következő évben is! Tavasszal szórakoztató, kiváló mérkőzéseket játszottunk, biztatom én is a nézőket, hogy az őszi fordulóra is sokan jelenjenek meg, vannak új lelátópadok is, kényelmes körülmények közt tudjuk nézni a mérkőzéseket. 
2025. tavaszán is pályáztak pénzügyi forrásokra, ezt el is nyerték, 400.000,Ft-ot, ezt tisztítószerekre, ill. sporteszközökre költötték. 
2026-ra is pályáztak, ami ugyancsak sikeres volt, viszont a kormányváltás miatt a kifizetések egyelőre nem történtek meg, pedig több nem várt költség is volt. Például a vezetőváltásnak volt 100.000,-Ft költsége, és az MLSZ által előírt defibrillátor karbantartásnak is volt egy 80.000,-Ft költsége. 
Az Akali Foci napot 2026. június 13-án megtartották, megemlékeztek az elhunyt társaikról, leleplezték az öltözőnél az emlékhelyet és a szokásoknak megfelelően egy jó hangulatú focitorna után kötetlen beszélgetés mellett fogyasztották el a bográcsos ételt, amit készítettek. Köszönik az önkormányzatnak és a csapatot segítőknek az egész éves támogatást! 
Mi is köszönjük a vezetőség és a futballcsapat teljesítményét! 
Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi határozatot:

112/2026. (VI. 26.) határozat

Balatonakali község Önkormányzatának Képviselőtestülete Balatonakali Sportegyesület tevékenységéről szóló beszámolót elfogadja.

Határidő
 azonnal

Felelős:
 polgármester

Tóth László alpolgármester: A body szakosztálytól idén sem érkezett beszámoló, még mindig nem alakult vezetőség. Utána érdeklődtem, amit kaptam információkat tájékoztató jelleggel megosztanám. Az elmúlt évben sikerült a klímaberendezést megvásárolni, beüzemelni, ezt a tagdíjakból befizetett pénzből fizették. Jelenleg még a takarítást saját maguk végzik, de erre is próbálnak megoldást szerezni. Elmúlt években tagdíjakat gyűjtöttek, de elég nehézkes volt a begyűjtés, ezért becsületkasszát nyitottak, de ez sem hatékony. A beengedő rendszerrel is folyamatos problémáik vannak, hol működik, hol nem. Erre a szakemberek már keresik a megoldást. Ezeket az információkat kaptam.
6.) Beszámoló a Tihanyi Közös Önkormányzati Hivatal 2025. évi munkájáról

      Előadó: alpolgármester 

Tóth László alpolgármester: 2013. január 1. napjától alakult meg a Tihanyi Közös Önkormányzati Hivatal öt településsel: Tihany, Aszófő, Örvényes, Balatonudvari, Balatonakali. Nagy tévhit van a település lakóiban a hivatal és az önkormányzat viszonyában. Akalinak saját önkormányzata van, viszont közös hivatala. A jegyző évente köteles beszámolót készíteni a képviselőtestületnek. 
Az önkormányzatok gazdasági és pénzügyi feladatain túl az önkormányzatok intézményeinek gazdasági és pénzügyi feladatait is ellátja a hivatal. A személyi és tárgyi feltételekben megemlíti a létszámokat, Tihanyban 18 fő, Örvényesen 2, Aszófőn 4 fő, Balatonakaliban 5 fő és Balatonudvariban ugyancsak 5 fő alkalmazott van. 
Megemlíti, hogy a hivatal vezetésben változás történt: dr. Nagy Rusztem Zoltán jogviszonya közös megegyezéssel megszűnt, a hivatal vezetését 2025. október 1-től Jurics Tamás jegyző látja el. Több szempontból is értékeli a beszámoló a hivatal munkáját, több táblázatot is láthattunk, a testületi ülések számairól, az iktatott ügyek számairól, szociális ügyekről, anyakönyvi feladatokról, stb. 
A beszámolóból látható, hogy a Tihanyi Közös Önkormányzati Hivatal igen széleskörű feladat- és hatáskörrel rendelkezik. Az összegzésből néhány gondolat: „A Hivatal működése négy kirendeltségre és a székhelytelepülésre tagolódik. Minden egyes ügytípus mögött kiemelkedő számú és változó jogszabály áll, melyek ismerete az ügyintézők számára nélkülözhetetlen. A változó jogszabályok az ügyintézési határidőket lerövidítették, az adminisztrációs terheket növelték, a kötelező, elektronikus programok használata ma már minden területen jelen van.” Ezek mind megnehezítik a hivatal gépezet működését. Jegyző úr véleményes szerint minden nehézség ellenére a hivatal apparátusa megoldotta a tőle elvárt feladatokat. Kollégáival együtt maximálisan igyekeztek a szolgálatot becsületesen, tisztességgel ellátni. 
Köszönjük minden munkatársnak az áldozatos munkáját és hozzáállását!
Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi határozatot:

113/2026. (VI. 26.) határozat

Balatonakali község Önkormányzatának Képviselőtestülete a Tihanyi Közös Önkormányzati Hivatal 2025. évi munkájáról szóló beszámolót elfogadja.

Határidő
 azonnal

Felelős:
 polgármester

7.) A partnerségi egyeztetés szabályairól szóló rendelet módosítása
     Előadó: alpolgármester

Tóth László alpolgármester: A Veszprém Vármegyei Kormányhivatal az elkészült partnerségi rendeletet felülvizsgálta, ebből kiderült, hogy a települési rendeletünk megfelel az új jogszabályok környezetének, csak a felhatalmazó rendelkezésbe bele kell írni az új törvény megfelelő rendelkezéseit és ezzel módosítani kell azt. 
Erről szól ez a előterjesztés. Két helyen kell módosítanunk a rendeletünket.
Balatonakali község Önkormányzat Képviselőtestülete 3 igen szavazattal, egyhangúlag meghozza az alábbi rendeletet:

6/2026. (VI. 29.) rendelet
Balatonakali község Önkormányzatának Képviselőtestülete 

a partnerségi egyeztetés szabályairól szóló 4/2024. (III.1.) önkormányzati rendelet módosításáról a tervezetet elfogadja és azt 6/2026. (VI.29.) szám alatt rendeletei közé iktatja.

Határidő:          azonnal

Felelős:             jegyző, polgármester
Egyéb kérdés, hozzászólás nem hangzott el, a polgármester megköszönte a részvételt, majd a nyilvános ülést 1040 órakor bezárta.

K.m.f.

                 Tóth László 





Jurics Tamás  


   alpolgármester



 az Mötv. 52. § (2) bekezdése alapján

Dr. Szabó Sándor

    Jegyzőkönyv hitelesítő:

